اوروپا عالیملری بو کیتابا 19. عصردن اعتیباراً ماراق گؤسترمگه باشلاییرلار. موعاصیر دؤورده بیر نئچه دونیا کیتابخانالاریندان همین ریساله‌‌نین اونلارلا نوسخه‌سی تاپیلمیش، اثرین تنقیدی متنی حاضیرلانمیشدیر. همین اثری ایلک دفعه تدقیق ائتمیش آذربایجان عالیمی قالئی آللاهوئردی‌یئو یازیر: "الوافی فی العروض والقوافی" اثری ادبیات نظریه‌سی، پوئتیکا، ریتوریکا(بلاغت) و اوسلوبیات حاقدا بوتؤو بیر تعلیمدیر".